Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: szabályait a házasságról, a családról és a gyámságról szóló 1952. évi IV. törvény (Csjt.) tartalmazza.
Paragraph Index: 1283

szabályait a házasságról, a családról és a gyámságról szóló 1952. évi IV. törvény (Csjt.) tartalmazza. Egy ezzel kapcsolatos vizsgálat kapcsán kiderült, hogy a hatóságok egy része bizonytalan ebben a kérdésben, melyet a korábbi beszámolókban is tárgyaltunk. Képviselő-testület A helyi önkormányzatokkal kapcsolatos ügyek egy részében a jegyző vagy települési képviselő kért állásfoglalást az adatvédelmi biztostól arról, hogy milyen jogosítványai vannak a testületnek, illetve az egyes képviselőknek a polgármesteri hivatal különböző adatkezeléseit illetően. A helyi önkormányzatoknak általában nehézséget okoz az államigazgatás és az önkormányzati igazgatás kettőssége. Különösen érvényes ez a jegyzőre: legtöbbször ő az államigazgatási hatáskör címzettje, ugyanakkor szorosan kapcsolódik tevékenysége a képviselő-testülethez is. A jegyző és a testület közötti függőségi viszony pedig sokszor tovább nehezíti a jogosultságok, a feladat- és hatásköri viszonyok tisztázását. Számos beadvány érkezett a közszolgálati nyilvántartással kapcsolatban. A köztisztviselők jogállásáról szóló 1993. évi XXIII. törvény (Ktv.) alapján valamennyi, a Ktv. hatálya alá tartozó szervnél vezetni kell a közszolgálati nyilvántartást, a törvény által meghatározott adattartalommal; az adatkezelésért az intézmény vezetője felelős (polgármesteri hivatalok esetében a jegyző). A polgármesteri hivatalok köztisztviselőinek adatait különböző indokokkal akarják megismerni a képviselők: leggyakoribb a költségek tervezésére hivatkozás. A Ktv. ugyanakkor meghatározza, hogy ki jogosult a közigazgatási szervnél vezetett nyilvántartásba betekinteni, abból adatokat átvenni. A képviselő-testület nem szerepel a felsorolásban, és tekintettel arra, hogy a testület nem munkáltatója a hivatal köztisztviselőinek, és felettük ellenőrzési jogosultsága nincs, nem tekinthet be a nyilvántartásba, nem vehet át abból adatokat. Kivétel a jegyző: felette a munkáltatói jogokat a polgármester gyakorolja, fegyelmi eljárás során pedig a testület is jogosult a jegyző bizonyos adatainak kezelésére. A vitatott esetekben a testületnek nem volt szüksége az egyéni adatok ismeretére, még a leginkább megalapozottnak látszó esetben is elégséges volt az öszszesített vagy átlagolt adat (pénzügyi bizottság adatkérése az illetményekről, a költségvetés tervezése érdekében). Ennek ellenére előfordult, hogy nem fogadták el a jegyző által készített, összesített adatokat tartalmazó kimutatást. (25/A/1999, 31/K/1999, 305/K/1999, 441/K/1999) 2000/88/II. szám

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes